હાલમાં જ સુપ્રીમ કોર્ટ દ્વારા રામ જન્મભૂમિ વિવાદ અંગેની સુનાવણી મુલતવી રખાતા દેશભરમાં હિન્દુ સંગઠનો દ્વારા અયોધ્યામાં રામ મંદિર નિર્માણ માટે કાયદો લાવવા માટે માગણી શરૂ થઈ છે ત્યારે સીએમ યોગીએ આજે ફૈઝાબાદનું નામ અયોધ્યા કરીને નવી ચર્ચાને જન્મ આપ્યો છે. તેઓના સંબોધન વખતે એકત્ર થયેલી ભીડ દ્વારા ‘રામ મંદિર કા નિર્માણ કરાઓ’ જેવા નારા લગાવાઈ રહ્યા હતા. દિપોત્સવ એક નવી પરંપરાની શરૂઆત છે એમ કહીને આદિત્યનાથે કહ્યું હતું કે અહીં આજે દક્ષિણ કોરિયાના ફર્સ્ટ લેડી કિમ જુંગ-સૂક પણ ઉપસ્થિત રહ્યાં છે, જે વિશિષ્ટ ઘટના છે. યોગી આદિત્યનાથે આ સાથે આ કાર્યક્રમમાં રામ કી પૈડી અને સરયુ નદીમાં સેવેજના નિકાસને બંધ કરવા જેવા પ્રોજેક્ટ પણ લોન્ચ કર્યા હતા.